Llista les referències a entitats geopolítiques que apareixen al text:
La violència de la policia espanyola exercida contra els ciutadans que només volien votar és un fracàs històric de l'estat espanyol, i tindrà unes conseqüències incalculables
Les terribles imatges de repressió que tots hem vist aquest matí, que ha pogut veure tothom als Països Catalans i al món, són la concreció de la impotència definitiva i terrible amb què es comporta l’estat espanyol enfront de la voluntat democràtica del poble de Catalunya. Espanya avui no ha pogut evitar el referèndum. Però Espanya avui ha demostrat, també, que no pot aturar la lluita per la independència de Catalunya. I Espanya, d’ara endavant, no podrà mantenir ni un dia més la pretensió de ser considerada una democràcia moderna i homologable, digna de formar part de la Unió Europea.
La violència exercida als carrers del Principat contra els ciutadans que només volien votar és un fracàs històric de l’estat espanyol, i tindrà unes conseqüències incalculables. Han malmès equipaments, han assaltat col·legis, han pegat a gent indefensa, han fet servir armament prohibit, han violentat la calma dels carrers. Catalunya ha votat en pau i de manera multitudinària, llevat d’allà on han aparegut les tropes espanyoles. Que han segrestat urnes que, així que ells han marxat, s’han tornat a col·locar sobre les taules. Que han robat butlletes que, quan ells se n’han anat, han reaparegut. I que han desfet cues de votants que, quan ells han marxat, s’han tornat a formar.
Països Catalans, Catalunya, Espanya, Unió Europea, Principat